tartuNLP/wikipedia-smugri-20251201 huggingface dataset:
Nathaniel Wallich

Nathaniel Wallich (1786–1854) oli tanskalainen lääkäri, kasvitieteilijä ja tutkimusmatkailija.
Wallich syntyi Kööpenhaminassa alkuvuodesta 1786. Hän suoritti lääketieteen opinnot Kööpenhaminassa valmistuen vuonna 1806. Saman vuoden syksyllä hänet nimitettiin kirurgiksi tanskalaisten siirtokuntaan Intian Frederischnagoriin, joka on nykyisin Serampore, ja Wallich saapui Intiaan marraskuussa 1807 pitkän, Afrikan eteläkärjen kiertäneen merimatkan jälkeen. Britit kuitenkin valtasivat monet tanskalaisten siirtokunnat, mukaan lukien Frederischnagorin, ja Wallich otettiin vangiksi. Vuonna 1809 Wallich kuitenkin vapautettiin hänen oppineisuutensa ansiosta ja vapaaksi päästyään hänet nimitettiin William Roxburghin assistentiksi Kalkuttaan. Wallichin terveydentila kuitenkin heikkeni ja hän siirtyi vuosiksi 1811–1813 Mauritiukselle.
Wallich oli kiinnostunut Intian kasveista sekä eläimistä ja hän keräsi, kuvasi sekä luetteloi niitä. Wallich oli Asiatic Societyn jäsen ja hän ajoi järjestöä perustamaan museon. Museo perustettiin helmikuussa 1814 ja nykyisin se tunnetaan Kalkutan Indian Museumina. Wallich toimi museon kunniakuraattorina ja sitten yli-intendenttinä. Wallich kuitenkin jatkoi lääketieteellisissä tehtävissä toimien elokuuhun 1814 saakka Itä-Intian kauppakomppanian apulaiskirurgina, mutta joulukuussa 1814 hän siirtyi taas museon yli-intendentiksi. Wallich oli ollut myös mukana Itä-Intian kauppakomppanian kasvitieteellisen puutarhan toiminnassa lähes heti Kalkuttaan saapumisestaan lähtien, mutta vuonna 1817 hänestä tuli puutarhan yli-intendentti. Samaan aikaan Wallich jatkoi pestissään museossa, vaikka vuoteen 1819 mennessä hän hoitikin lähes pelkästään puutarhan tehtäviä.
Wallich keräsi ja luetteloi yli 20000 kasvinäytettä ja julkaisi kaksi tärkeää kirjaa: "Tentamen Flora Nepalensis Illustratae" (1824–1826) ja "Plantae Asiaticae Rariories" (1830–1832). Lisäksi Wallich teki itse monia tutkimusmatkoja ja otti vastaan monia kasvien kerääjiä, jotka pysähtyivät Kalkutassa matkallaan Himalajalle. Wallich myös pakkasi ja lähetti lukuisia kasvinäytteitä Englantiin osittain innovatiivisilla tavoilla. Hän muun muassa lähetti siemeniä ruskean sokerin sekaan pakattuina. Itse asiassa Wallich oli yksi heistä, joka sai kasvinäytteet pysymään parhaiten elävinä pitkän kuljetuksen ajan.
Vuonna 1847 Wallich muutti eläkkeelle Lontooseen ja kuoli siellä keväällä 1854.
Rudi (nimi)

Rudi on miehen etunimi. Se on Rudolf-nimen saksalainen lyhentymä. Sitä on käytetty myös naisennimenä ainakin Ruotsissa ja Norjassa.
Digi- ja väestötietoviraston mukaan Suomessa on vuoteen 2023 mennessä tilastoitu parisataa Rudi-nimistä miestä.
Nimipäivät.
Rudilla on Norjassa nimipäivä 27. maaliskuuta.
Suomessa Rudi-nimi sisältyy Helsingin yliopiston almanakkatoimiston viralliseen koirien nimipäiväkalenteriin. Siinä Rudin nimipäivä on 28. syyskuuta.
Thomas Herbert Maguire

Thomas Herbert Maguire (1821–1895) oli brittiläinen taidemaalari ja litografi.
Maguire syntyi Lontoossa ja hänen isänsä oli litografi Henry Calton Maguire. Thomas opiskeli kuninkaallisessa taideakatemiassa ja vuonna 1846 hän voitti hopeamitalin elämää esittävien piirrosten kategoriassa. Thomas alkoi tehdä muotokuvia ja hän oli mestarilitografi ja viivapiirtäjä Richard James Lanen oppipoikana.
Vuonna 1847 Maguire meni naimisiin Agnes Inglisin kanssa Lontoossa ja he saivat useampia lapsia.
Heinäkuussa 1853 Maguire nimitettiin litografiksi kuningattaren hoviin, ja tuohon aikaan hänellä oli oma työtila Osborne Housessa Wightsaarella. Siellä hän teki useita muotokuvia hallitsijaperheen jäsenistä.
Maguire kuoli 73-vuotiaana Lontoossa loppukeväästä 1895.
2-etyyliheksaanihappo

2-etyyliheksaanihappo (C8H16O2) on karboksyylihappoihin kuuluva orgaaninen yhdiste. Yhdistettä voidaan käyttää muiden yhdisteiden valmistukseen. 
Ominaisuudet, valmistus ja käyttö.
Huoneenlämpötilassa 2-etyyliheksaanihappo on väritöntä nestettä. Yhdiste liukenee vain niukasti veteen ja paremmin orgaanisiin liuottimiin, esimerkiksi etanoliin, kloroformiin ja heksaaniin. Aine on kiraalista, ja sillä on (R)-(–)- ja (S)-(+)-enantiomeerit. (S)-(+)-enantiomeerin kiertokyky asetoniliuoksessa on +10.
2-etyyliheksaanihapon valmistuksen ensimmäinen vaihe on kahden butyyrialdehydimolekyylin välinen aldolikondensaatio. Muodostuva tyydyttymätön aldehydi vedytetään 2-etyyliheksaldehydiksi ja hapetetaan 2-etyyliheksaanihapoksi. Toinen, vähemmän käytetty, tapa on 2-etyyliheksanolin hapettaminen. Näissä reaktioissa muodostuu raseeminen seos, ja enantiomeerit voidaan erottaa resoluutiolla. Myös asymmetrisiä synteesejä on kehitetty.
2-etyyliheksaanihappoa käytetään erityisesti muovinpehmentiminä ja voiteluaineina käytettävien estereiden valmistukseen. Yhdisteestä valmistetaan myös amideja sekä katalyytteinä ja sikkatiiveina käytettäviä metallisuoloja. Orgaanisen kemian synteeseissä 2-etyyliheksaanihappoa käytetään happamana apuaineena.
Päistikka

Päistikka on vuonna 2014 perustettu nelihenkinen lastenmusiikkiin suuntautunut teatteri- ja musiikkialan ammattilaisen muodostama yhtye. 
Päistikan musiikin säveltävät ja sanoittavat yhtyeen perustajajäsenet Tuukka Martiskainen ja Elina Vehkaoja. 
Yhtye esiintyy kvartettina, triona, duona sekä soolona. Perinteisten bändisoittimien lisäksi se käyttää akustisia klassisia soittimia ja elektronisia soittimia.
Päistikka voitti vuonna 2024 Vuoden lastenlaulu -palkinnon kappaleellaan Lattia on laavaa (säv. san. Martiskainen). Samana vuonna Martiskainen ja Vehkaoja palkittiin Vuoden lastenmusiikintekijän tunnustuksella. Vuonna 2025 Päistikka valittiin Vuoden lastenmusiikkiyhtyeeksi.
Musiikin lisäksi Päistikka luo monitaiteellisia kokonaisuuksia sekä lasten kuunnelmasarjoja (mm. Päistikka ja metsän olennot, Yle Areena 2021 ja 2024 ja Metsän olennot ja kimaltava suurmysteeri.
Jules Chappaz

Jules Chappaz (s. 22. toukokuuta 1999) on ranskalainen maastohiihdon MM-mitalisti.
Chappaz voitti nuorten maailmanmestaruuden 10 kilometrin vapaan hiihtotavan kilpailussa 2019. Hän saavutti alle 23-vuotiaiden MM-kilpailuissa hopeaa 4 × 5 kilometrin viestissä 2022. Hän saavutti Planican MM-kilpailuissa 2023, ensimmäisissä aikuisten arvokilpailuissaan, pronssia perinteisen hiihtotavan sprintissä. Trondheimin MM-kilpailuissa 2025 hän oli vapaan hiihtotavan sprintissä neljäs.
Chappaz kilpaili maailmancupissa ensimmäisen kerran Tour de Skillä joulukuussa 2019. Ensimmäiset maailmancupin pisteensä hän saavutti oltuaan kolmastoista kiertueen kolmannessa osakilpailussa, Toblachin 15 kilometrin vapaan hiihtotavan kilpailussa. Kymmenen parhaan joukkoon hän sijoittui ensimmäisen kerran oltuaan kuudes Rukan perinteisen hiihtotavan sprintissä marraskuussa 2022. Ensimmäisen palkintosijansa hän saavutti oltuaan toinen Tour de Skihin kuuluneessa Toblachin vapaan hiihtotavan sprintissä joulukuussa 2023. Hän sijoittui toiseksi Tallinnan ja Lahden vapaan hiihtotavan sprinteissä.
Päiväntasaajan Guinean demokraattinen puolue

Päiväntasaajan Guinean demokraattinen puolue (, lyhenne PDGE) on johtava poliittinen puolue Päiväntasaajan Guineassa. Puolue sai vuoden 2022 vaaleissa yli 99 prosenttia äänistä. PDGE:llä on hallussaan kaikki maan edustajainhuoneen sata paikkaa. Maan senaatin 70 paikasta 55 valitaan vaaleilla ja presidentti valitsee loput. PDGE voitti kaikki vaaleissa valittavat paikat vuonna 2022. 
Päiväntasaajan Guinea on diktatuuri, jota PDGE hallitsee. Maan ID-oppositiopuolue kiellettiin vuonna 2018 ja kaikki sen edustajat pidätettiin.
Ufo361

Ufuk Bayraktar (s. 28. toukokuuta 1988 Länsi-Berliini, Saksa), joka tunnetaan paremmin taiteilijanimellään Ufo361, on Berliinistä kotoisin oleva turkkilaista syntyperää omaava saksalainen rap-artisti. 
Varhainen elämä.
Bayraktar syntyi turkkilaisille vanhemmille Länsi-Berliinissä ja varttui läheisessä Kreuzbergin kaupunginosassa. Kosketuksen hip hopin kanssa hän sai jo nuorena. Hänen taiteilijanimensä on johdettu hänen etunimestään, Ufuk, ja kotikaupunkinsa Kreuzbergin postinumerosta 36/61.
Ura.
Vuonna 2010 Bayraktar liittyi hänen ystävänsä levyyhtiöön. Heidän ensimmäinen samplerinsä julkaistiin 7. lokakuuta 2011. 
Vuonna 2012 hän julkaisi ensimmäisen EP:nsä "Bald ist dein Geld meins". Ensimmäinen studioalbumi, "Ihr seid nicht allein", julkaistiin elokuussa 2014.
Ufon ensimmäinen hitti oli single "Ich bin ein Berliner", joka julkaistiin syyskuussa 2015 tukemaan hänen ensimmäistä samannimistä mixtapeaan. Viitaten John F. Kennedyn kuuluisaan puheeseen Ich bin ein Berliner. Singlestä tuli hitti Saksassa. "Ich bin ein Berliner" julkaistiin 25. maaliskuuta 2016 ja nousi Saksan albumilistan sijalle 57.
Alle kahdeksan kuukautta myöhemmin Ufo361 julkaisi toisen albuminsa, "Ich bin 2 Berliner", joka nousi Saksan albumilistan sijalle 13. Hänen ensimmäinen suuri menestys oli kolmas mixtape "Ich bin 3 Berliner", joka julkaistiin huhtikuussa 2017. Levyltä nousi useita singlejä, mukaan lukien "Mister T", "Für die Gang", "Der Pate" ja "James Dean".
Huhtikuussa 2017 hän perusti oman levy-yhtiön Stay High. Joulukuun puolivälissä 2017 hän julkisti toisen studioalbuminsa "808", joka julkaistiin huhtikuussa 2018. Albumi debytoi Saksan ja Itävallan albumilistan ykkösenä. Hänen kolmas studioalbuminsa, "VVS", julkistettiin kesäkuussa 2018 ja julkaistiin 17. elokuuta 2018.
9. elokuuta 2019 ilmestyi neljäs studioalbumi "Wave" .
Näkinsilta

Näkinsilta (tai Uusi Näkinsilta) on Helsingissä sijaitseva jalankulun ja pyöräilyn silta, joka ylittää vilkasliikenteisen Sörnäisten rantatien. Se nousee Hakaniemen suunnalta Näkinkujan ja Miina Sillanpään kadun risteyksestä Merihaan betonikannelle. Silta on osa Kruunusillat-hanketta, ja se avattiin 20. kesäkuuta 2023.
Alkuperäinen Näkinsilta valmistui kesäkuussa 1975 ja se tunnettiin puhekielessä myös Huokausten siltana. Se oli käytössä helmikuuhun 2022 asti, jolloin sitä alettiin purkaa uuden Näkinsillan tieltä. Rakennustöiden aikana jalankulkua ja pyöräilyä palveli väliaikainen silta.
Toisin kuin viereinen Hakaniemen silta (1961), joka korvattiin uudella huonon kuntonsa vuoksi, vanha Näkinsilta päätettiin purkaa sen matalan alituskorkeuden vuoksi. Hämeentien uusien liikennejärjestelyjen myötä Sörnäisten rantatielle siirretään erikoiskuljetukset, ja uuden sillan 5,4 metrin alituskorkeus mahdollistaa tämän. Yhteen sillan tukipilareista on rakennettu lisäksi jätevesilinjan pumppaamo.
Verta, hikeä ja luksusta (suomalainen versio)

Verta, hikeä ja luksusta on suomalainen tositelevisiosarja, joka perustuu brittiläiseen dokumenttisarjaan. Sarjassa Arttu Mustonen, Joona Hellman, Roosa Rahkonen ja Yousra Chafak matkustivat Ghanaan Afrikan länsirannikolle tutustumaan maan teollisuuteen mm. kulta- ja timanttikaivoksille ja kaakaoviljelmille. Ohjelman juonsi Rosa Kettumäki.
George Thwaites

George Henry Kendrick Thwaites (1812–1882) oli englantilainen kasvitieteilijä.
Thwaites oli luonnostaan kiinnostunut kasvitieteestä, mutta yhtä lailla hän oli myös intohimoinen hyönteistutkija, ja koko elämänsä ajan hän keräsi luonnosta runsaasti erilaisia näytteitä. Thwaites oli myös taitava mikroskoopin käyttäjä, ja muun muassa vuonna 1846 julkaistussa artikkelissaan "On the Cell-membrane of plants" Thwaites esitti useita näkemyksiä, jotka olivat tuohon aikaan uusia asioita. Thwaites oli lisäksi ensimmäinen, joka pystyi esittämään tarkasti erilaisten limaisista soluista koostuvien levien rakenteen ja osoittamaan, että limaisuus syntyi niiden solujen solukalvon muutosten seurauksena. Thwaitesin merkittävin löytö oli kuitenkin piilevien kehityskaaren osoittaminen, ja tämän löytönsä hän osoitti "Eunotia turgida" -lajin avulla.
Päivätyönään Thwaites opetti puutarhanhoidon käytäntöjä Durdham Downin taimistoilla ja sen myötä hän myös tutki verenpisaroiden risteytymistä. Vuonna 1847 Thwaites yritti kasvitieteen lehtoriksi Queen's Collegeen Irlantiin, mutta ei tullut valituksi. Kesäkuussa 1849 Thwaites kuitenkin nimitettiin Ceylonin (nykyisen Sri Lankan) Peradeniyaan kasvitieteellisen puutarhan johtajaksi edellisen johtajan Gardnerin kuoltua. Thwaites viettikin loppuelämänsä Ceylonilla ja puutarhan johtajana jatkoi edeltäjiensä tutkimuksia tutkien saaren kasvistoa. Tutkimustensa pohjalta hän julkaisikin vuosina 1858–1864 useassa osassa teoksen "Enumeratio plantarum Zeylaniæ".
Thwaitesista tuli Linnean Societyn jäsen vuonna 1854 ja Royal Societyn jäsen vuonna 1865.
1860- ja 1870-luvuilla Thwaites osallistui uusien viljelykasvien tuomiseen Ceylonille. Vuonna 1861 Ceylonille alettiin tuoda kiniinipuita ja ne menestyivätkin saarella yli odotusten niin, että vuonna 1869 ensimmäinen tonni puun kuorta kuljetettiin myyntiin Englantiin. Vuonna 1864 Thwaites ryhtyi puolestaan edistämään teen viljelyä Ceylonilla ja ensimmäinen Ceylonilla tuotettu näytemäinen tee-erä lähti Englantiin vuonna 1868. Myös kaakaon viljely aloitettiin Ceylonilla vuonna 1867 ja siitä tulikin tärkein Ceylonilla tuotetuista elintarvikkeista. Vuonna 1873 alettiin viljellä myös liberiankahvia ja 1876 kumipuita.
Viimeisinä elinvuosinaan Thwaitesin terveydentila oli heikentynyt ja hän kuoli syyskuussa 1882.
Värri

Värri tai Wärri on seuraavien suomalaisten henkilöiden sukunimi:
Siltavuorensalmi

Siltavuorensalmi on salmi Helsingin kantakaupungissa. Se on itäisin osa Kruunuvuorenselältä Töölönlahteen ulottuvaa vesialuetta, jonka muut osat ovat Kaisaniemenlahti ja Eläintarhanlahti.
Siltavuorensalmen eteläpuolella sijaitsee Kruununhaka sekä pohjoispuolella Hakaniemi ja Merihaka. Salmen yli kulkee Hakaniemensilta, joka valmistui vuonna 2024. Sekä salmi että sen etelärannalla kulkeva Siltavuorenranta ovat saaneet nimensä Kruununhaassa sijaitsevasta Siltavuoresta.
2020-luvulla Siltavuorensalmea täytetään Hakaniemenrannan kohdalla. Täyttömaalle rakennetaan uusi talorivi. 
Aiheesta muualla.
V.Flash

V.Flash (pidemmin V.Flash Home Edutainment System, tunnetaan myös nimellä V.Smile Pro) on oppimispeleille tarkoitettu pelikonsoli, jonka on valmistanut VTech. Se on V.Smilen seuraaja ja kuuluu seitsemännen sukupolven pelikonsoleihin. Se julkaistiin syyskuussa 2006 ja sen valmistus lopetettiin 27. joulukuuta 2013. Konsoli on tarkoitettu 5–10-vuotiaille.
Oddvar Berrefjord

Oddvar Berrefjord (20. maaliskuuta 1918 Vuoreija – 25. marraskuuta 1999) oli norjalainen juristi ja työväenpuolueen poliitikko. Hän toimi Norjan oikeusministerinä 1971–1972 ja 1980–1981. Lisäksi hän oli Telemarkin maaherra 1976–1988.
Älihan Smajylov

Älihan Ashanuly Smajylov (; s. 1972) on kazakstanilainen poliitikko, joka on ollut Kazakstanin pääministeri tammikuuusta 2022.
Smajylov on opiskellut sovellettua matematiikkaa ja julkishallintoa, ja työskennellyt tilastokeskuksen pääjohtajana ja valtionvarainministerinä.
Smajylovin edeltäjän Askar Maminin hallitus ilmoitti erostaan 5. tammikuuta 2022 laajojen nestekaasun hinnasta alkaneiden protestien jälkeen.
Bjartmar Gjerde

Bjartmar Alv Gjerde (6. marraskuuta 1931 Sande – 28. marraskuuta 2009) oli norjalainen työväenpuolueen poliitikko. Hän toimi Norjan kirkko- ja opetusministerinä 1971–1972 ja 1973–1976, elinkeinoministerinä 1976–1978 sekä öljy- ja energiaministerinä 1978–1980. Vuosina 1958–1961 hän johti puolueensa nuorisojärjestöä Arbeidernes ungdomsfylkingiä ja vuosina 1981–1989 hän oli Norsk Rikskringkastingin johtaja.
Heiskala

Heiskala on seuraavien suomalaisten henkilöiden sukunimi:
Joigny-sur-Meuse

Joigny-sur-Meuse on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin 13 kilometriä Charleville-Mézièresin kaupungista pohjoiseen.
Kunnan keskustassa on Sainte-Annen kirkko. Kirkon jälleenrakennustyöt aloitettiin vuonna 1850 vanhan kirkon paikalle. Rakentamisessa käytettiin seudun louhoksista saatuja kivilaatuja, kuten liuskekiveä. Vanha kirkko oli rakennettu asukkaiden kustannuksella vuonna 1626 Reimsin arkkipiispan Gabriel Giffordin suostumuksella.
Siltavuorenranta

Siltavuorenranta () on itä–länsi-suuntainen katu Kruununhaassa Helsingin kantakaupungissa. Sen pituus on 375 metriä ja tieluokka alueellinen kokoojakatu. Katu alkaa Pohjoisrannasta ja päättyy Unioninkatuun Pitkänsillan eteläpuolella, jonka jälkeen katu jatkuu Kaisaniemenrantana. Se muodostaa Siltavuorensalmen etelärannan. Kuten Siltavuorensalmi, myös Siltavuorenranta on saanut nimensä Siltavuoren mukaan.
Katu muodostettiin vuonna 1836 nimellä Brobergs Quain (Siltavuorenlaituri). Suomeksi katu on tunnettu aiemmin nimillä Siltavuorenkaji (1866), Siltavuorenkatu (1887) ja Siltavuorenrantakatu (1909). Lopullinen nimi Siltavuorenranta vahvistettiin vuonna 1928.
Kadun varrella sijaitsevat muun muassa Helsingin Väestönsuojelumuseo, elokuvateatteri Union sekä vuonna 1885 valmistunut Provianttimakasiini, jossa ovat toimineet muun muassa Sota-arkisto ja Kansallisarkisto. Suomen sisällissotaan asti Siltavuorenrannassa sijaitsi Maexmontanin viinatehdas.
Kadun uusiminen.
2020-luvulla Siltavuorenranta rakennetaan osittain uudelleen. Siitä tulee pääkatu, joka yhdistyy uuteen Hakaniemensiltaan liikennevaloliittymällä ja jakaa Sörnäisten rantatien ja Kaisaniemenkadun välistä liikennekuormaa Hakaniemenrannan kanssa. Vuoteen 2024 saakka Hakaniemen silta kulki Siltavuorenrannan ylitse. Liikennemäärän arvioidaan kasvavan nykyisestä noin 2 000 ajoneuvosta noin 4 000 ajoneuvoon vuorokaudessa. Katua siirretään etelämmäksi lähelle asuintaloja, ja Kirjanpuisto poistetaan. Uusi rantapuisto rakennetaan Siltavuorensalmen rantaan.
Aura Avis

Aura Avis on norjalainen vuonna 1947 perustettu paikallislehti, jonka kotikunta on Sunndal. Se ilmestyy kahdesti viikossa ja kuuluu Amedia-konserniin. Lehden nimi viittaa kunnassa sijaitsevaan Aura-nimiseen jokeen ja siihen rakennettuun vesivoimalaitokseen.
Thea Minyan Bjørseth

Thea Minyan Bjørseth (s. 30. lokakuuta 2003) on norjalainen mäkihyppääjä.
Bjørseth kilpaili aikuisten arvokilpailuissa ensimmäisen kerran Oberstdorfin MM-kilpailuissa 2021, missä hän saavutti joukkuemäessä pronssia. Normaalimäessä hän sijoittui seitsemänneksi ja suurmäessä 14:nneksi. Pekingin olympialaisissa 2022 hän sijoittui normaalimäessä 21:nneksi. Planican MM-kilpailuissa 2023 hän saavutti sekajoukkuemäessä hopeaa ja joukkuemäessä pronssia. Normaalimäessä hän sijoittui viidenneksi ja suurmäessä kahdeksanneksi. 
Mäkihypyn maailmancupissa Bjørseth kilpaili ensimmäisen kerran Hinzenbachissa helmikuussa 2020. Ensimmäiset maailmancupin pisteensä hän saavutti samassa paikassa seuraavana päivänä sijoituttuaan 26:nneksi. Ensimmäistä kertaa kymmenen parhaan joukkoon hän pääsi Ljubnossa tammikuussa 2021 oltuaan kahdeksas. Ensimmäisen palkintosijansa hän saavutti oltuaan kolmas Engelbergin suurmäessä joulukuussa 2024. Hän sijotitui samalla kaudella kolmanneksi Sapporossa, toiseksi Zaōssa ja kolmanneksi Ljubnossa.
Nuorten MM-kilpailuissa Bjørseth on voittanut normaalimäen maailmanmestaruuden Lahdessa 2021. Lisäksi hän on saavuttanut kaksi hopeaa Oberwiesenthalin kilpailuista 2020 sekajoukkuemäestä sekä normaalimäestä.
Alexandria Loutitt

Alexandria Loutitt (s. 7. tammikuuta 2004) on kanadalainen mäkihyppääjä ja maailmanmestari.
Oberstdorfin MM-kilpailuissa 2021 Loutitt sijoittui suurmäessä 37:nneksi, sekajoukkuemäessä kymmenenneksi ja joukkuemäessä 11:nneksi. Pekingin olympialaisissa 2022 Loutitt saavutti pronssia sekajoukkuemäessä. Planican MM-kilpailuissa 2023 hän saavutti suurmäen maailmanmestaruuden sekä sijoittui normaalimäessä 26:nneksi ja joukkuemäessä kuudenneksi. Trondheimin MM-kilpailuissa 2025 hän oli normaalimäessä viides ja suurmäessä kymmenes.
Loutitt kilpaili Mäkihypyn maailmancupissa ensimmäisen kerran Ljubnossa helmikuussa 2020. Ensimmäisen kerran hän saavutti maailmancupin pisteitä Lillehammerissa joulukuussa 2021 oltuaan neljästoista. Ensimmäisen kerran kymmenen parhaan joukkuun hän sijoittui Villachissa joulukuussa 2022 oltuaan neljäs. Ensimmäisen palkintokorokesijoituksensa ja samalla voittonsa hän saavutti Zaōssa tammikuussa 2023. Hän on ensimmäinen kanadalaisnainen, joka on voittanut maailmancupin osakilpailun. Hän sijoittui samalla kaudella toiseksi Lillehammerissa. Kaudella 2023–2024 hän sijoittui Lillehammerin normaalimäen kilpailussa kolmanneksi ja suurmäen kilpailussa toiseksi sekä Engelbergissä toiseksi. Hän oli kolmas Zaōssa ja Ljubnossa. Planicassa hän sijoittui toiseksi ja maailmancupin kokonaiskilpailussa kolmanneksi. Kaudella 2024–2025 hän voitti Sapporon suurmäen kilpailun sekä oli kolmas Lake Placidissa ja Lahdessa. Maailmancupin kokonaiskilpailussa hän sijoittui kymmenenneksi.
Nuorten MM-kilpailuista Loutittilla on normaalimäen kulta Whistleristä vuodelta 2023 ja normaalimäen pronssi Zakopanesta vuodelta 2022.
Verna Felton

Verna Arline Felton (20. heinäkuuta 1890, Salinas, Kalifornia – 14. joulukuuta 1966, Los Angeles, Kalifornia) oli yhdysvaltalainen näyttelijä. Hänellä oli äänirooleja useissa Disneyn animaatioelokuvissa.
Delila (nimi)

Delila on Vanhasta testamentista tunnettu naisen etunimi. Sen alkuperästä ei ole varmaa tietoa. Nimen pohjaksi on esitetty muun muassa heprean sanoja ’hento, herkkä’ ja ’riutuva, kaihoisa’. Toisen tulkinnan mukaan nimi tulisi arabiasta ja merkitsisi ’keimailevaa’ tai ’viettelijätärtä’. "Raamatun" kertomuksessa Delila on kaunis ja kavala nainen, joka pettää häneen rakastuneen Simsonin.
Suomessa Delila-nimi ei ole koskaan ollut almanakassa, mutta sitä on silti käytetty jonkin verran. Digi- ja väestötietoviraston etunimitilastoon on vuoteen 2023 mennessä kirjattu noin 150 tämännimistä naista, joista suurin osa on syntynyt 1800-luvun lopussa tai 1900-luvun alkupuoliskolla. Laulaja Tom Jonesin suosittu kappale ”Delilah” (1968) on myöhemmin saattanut vaikuttaa nimenvalinnan taustalla. Laulusta on tehty myös suomenkielinen, Tapani Kansan esittämä tulkinta.
Stefan Rettenegger

Stefan Rettenegger (s. 3. helmikuuta 2002) on itävaltalainen yhdistetyn hiihtäjä.
Planican MM-kilpailuissa 2023 Rettenegger saavutti ensimmäistä kertaa arvokilpailuohjelmassa olleessa sekajoukkuekilpailussa pronssia. Lisäksi hän saavutti joukkuekilpailussa niin ikään pronssia sekä sijoittui suurmäen Gundersen-kilpailussa viidenneksi ja normaalimäen Gundersen-kilpailussa seitsemänneksi. Trondheimin MM-kilpailuissa 2025 hän saavutti pronssia sekajoukkuekilpailussa sekä sijoittui normaalimäen ja 7,5 kilometrin hiihto-osuuden Individual Compact -kilpailussa kahdeksanneksi.
Yhdistetyn maailmancupissa Rettenegger kilpaili ensimmäisen kerran Seefeldissä tammikuussa 2020. Ensimmäistä kertaa maailmancupin pisteille hän ylsi saman vuoden joulukuussa Ramsaussa oltuaan 20:s. Ensimmäistä kertaa kymmenen parhaan joukkoon hän sijoittui Rukalla marraskuussa 2022 oltuaan viides. Rettenegger sijoittui maailmancupin osakilpailussa viidenneksi myös Seefeldissä tammikuussa ja Oberstdorfissa helmikuussa 2023. Rettenegger saavutti ensimmäisen maailmancupin palkintopallisijansa sijoittumalla kolmanneksi Rukalla marraskuussa 2023. Hän sijoittui kolmanneksi Ramsaun toisessa kilpailussa joulukuussa 2023. Hän sijoittui kolmanneksi Oberstdorfin ensimmäisessä kilpailussa ja toiseksi Oberstdorfin jälkimmäisessä kilpailussa tammikuussa 2024. Hän sijoittui toiseksi Schonachin ensimmäisessä kilpailussa ja jälkimmäisessä kilpailussa kolmanneksi tammikuussa 2024. Hän sijoittui kolmanneksi Seefeldin kolmannessa kilpailussa helmikuussa 2024. Hän sijoittui toiseksi Otepään kolmannessa kilpailussa helmikuussa 2024. Hän sijoittui toiseksi Lahden kilpailussa. Hän sijoittui kolmanneksi Oslon ensimmäisessä kilpailussa. Hän sijoittui toiseksi Trondheimin kilpailussa. Maailmancupin kokonaiskilpailussa hän oli kaudella 2023–2024 toinen. Maailmancupkaudella 2024–2025 hän ei saavuttanut yhtään palkintosijaa, ja sijoittui cupin kokonaispisteissä seitsemänneksi.
Nuorten MM-kilpailuissa Rettenegger saavutti joukkuekilpailun kultaa Oberwiesenthalissa 2020. Lahden kilpailuissa 2021 hän saavutti hopeaa joukkuekilpailussa ja pronssia normaalimäen Gundersen-kilpailussa. Zakopanen kilpailuissa 2022 hän voitti kultaa normaalimäen Gundersen-kilpailussa ja saavutti pronssia sekä joukkue- että sekajoukkuekilpailussa.
Stefanin isoveli Thomas on myös yhdistetyn hiihtäjä.
Dalagatan

Dalagatan on Tukholman Norrmalmilla ja Vasastadenissa sijaitseva katu, joka ulottuu kaakko-luoteissuunnassa Wallingatanilta Hagastadeniin.
Kirjailija Astrid Lindgren asui Dalagatan 46:ssa vuodesta 1941 kuolemaansa saakka vuonna 2002.
Moses Ingram

Moses Ingram (oik. Monique Denise Ingram; s. 6. helmikuuta 1994 Baltimore, Maryland, Yhdysvallat) on yhdysvaltalainen näyttelijä.
Koulutus.
Ingram suoritti maisterintutkinnon Yalen yliopiston draamakoulussa vuonna 2019.
Wing Chung Chang

Wing Chung "Andy" Chang (; 26. lokakuuta 1996 Macao) on macaolainen autourheilija. Hän ajaa Kiinan Formula 4 -sarjaa.
Andy Chang voitti vuonna 2022 Macaon Grand Prix -kilpailun.
Ura.
Chang aloitti kilpauransa vuonna 2013 Formula Masters China -sarjassa. Vuonna 2014 Chang ajoi Britannian Formula 3 -sarjassa saavuttaen neljä palkintosijoitusta ollen sarjan loppupisteissä kuudes. Vuosina 2014-2016 Chang ajoi Euroopan Formula 3 mestaruussarjassa. Hän ei saavuttanut sarjasta yhtään pistettä.
Vuonna 2020 Chang ajoi Kiinan Formula 4 -sarjaa. Hän voitti yhden kilpailun ja keräsi neljä palkintosijoitusta sijoittuen sarjassa toiseksi. Chang jatkoi sarjassa vuonna 2021 saavuttaen yhden voiton, yhden paalupaikan ja yhdeksän palkintosijoitusta voittaen sarjan mestaruuden.
Hon Chio Leong

Hon Chio "Charles" Leong (; 12. syyskuuta 2001 Zhuhai, Kiina) on macaolainen autourheilija. Hän on Macaon Grand Prix voittaja vuosilta 2020 ja 2021.
Ura.
Leong aloitti kilpauransa vuonna 2016, jolloin hän ajoi Formula Masters China ja Kiinan Formula 4 -sarjoissa. Vuonna 2017 Leong ajoi täyden kauden Kiinan F4 -sarjassa saavuttaen 11 voittoa, kolme paalupaikkaa ja 14 palkintosijoitusta voittaen sarjan mestaruuden. Samana vuonna hän voitti myös Aasian Formula Renault -sarjan mestaruuden. 
Vuonna 2018 Leong kilpaili F3 Asian Championship -sarjassa saavuttaen kauden aikana kuusi palkintosijoitusta sijoittuen sarjapisteissä neljänneksi. Samana vuonna hän ajoi kolme kilpailua Euroopan Formula 3 mestaruussarjassa. Vuonna 2019 Leong jatkoi F3 Asian Championship -sarjassa keräten 20 pistettä. Hän ajoi kaksi kilpailua FIA Formula 3 Championship -sarjassa saavuttamatta pisteitä.
Vuodesta 2020 Leong on ajanut Kiinan F4 -sarjassa lähinnä vierailevana kuljettajana eikä näin ollen ollut oikeutettu keräämään sarjasta pisteitä.
F1 Academy

F1 Academy on moottoriurheilusarja, joka on tarkoitettu naisille. F1 Academyssa ajetaan Formula 4 -luokan autoilla.
Sarjan ensimmäiselle kaudelle 2023 ilmoittautui viisi tallia, jotka ovat aiemmin kilpailleet Formula 2 ja Formula 3 -sarjoissa. Tallit ovat sitoutuneet osallistumaan sarjaan vuoteen 2025 saakka. Osallistujien on maksettava osallistumisesta. Sarjan tavoitteena on auttaa nuoria naisia saamaan kokemusta harjoituksissa ja kilpailuissa ja siten tarjota mahdollisuuksia nousta sarjatasojen läpi. Naiskuljettajilla on vähemmän ajokokemusta kuin samanikäisillä miehillä, joka on este sarjoissa nousemiseen.
Ensimmäisellä kaudella on seitsemän erää, joissa on jokaisessa kolme kilpailua ja yhteensä 21 kilpailua. Ensimmäinen ja kolmas kilpailu ovat 30 minuuttia pitkiä ja toinen kilpailu on 20 minuuttia.
Auton runko on Formula 4 -sarjassa nähty Tatuus T421 ja moottori on Autotecnican 165 hevosvoiman moottori. Autoissa käytetään Pirellin renkaita.
Historia.
Formula 1 ilmoitti 18.11.2022 perustavansa F1 Academyn, naisten kilpa-sarjan, jonka tavoitteena on keskittyä nuorten kuljettajien kehittämiseen ja valmentamiseen etenemään korkeammalle kilpailutasolle. 
Tällä hetkellä F1 Academyyn osallistuvat viisi joukkuetta ovat ART Grand Prix, Campos Racing, Rodin Motorsport, MP Motorsport ja Prema Racing.
Susie Wolff nimitettiin 1.3.2023 sarjan toimitusjohtajaksi.
Kaudella 2023 Formula 1 tuki jokaisen auton kustannuksia, ja kuljettajien oli maksettava 150 000 euroa osallistumisesta. Tämä vähennettiin 100 000 euroon kaudelle 2024. Myös vuonna 2024 kaikki kymmenen Formula 1 -joukkuetta tukevat yhtä kuljettajaa, joka kantaa joukkueen väriä autossaan. Loppuja viittä kuljettajaa tukevat sarjan kumppanit.
3. toukokuuta 2023 ilmoitettiin, että Reese Witherspoonin tuotantoyhtiö Hello Sunshine aikoo luoda dokumenttisarjan F1 Academysta. 3. toukokuuta 2024, tasan vuotta myöhemmin, ilmoitettiin, että ohjelma on suoratoistettavissa Netflixissä vuonna 2025.
Kilpailuformaatti.
Kausi 2023 koostui seitsemästä kilpailuviikonlopusta, joissa jokaisessa oli kolme kilpailua, yhteensä 21 kilpailua sekä viisitoista päivää virallisia testauksia. Jokainen kilpailuviikonloppu sisälsi kaksi 30 minuutin kilpailua ja 20 minuutin kilpailun, jossa karsinnoissa 8 parasta kuljettajaa vaihtoivat lähtöjärjesjestyksen. Viimeinen kilpailu oli Formula 1 -tukikilpailu Yhdysvaltojen Grand Prix -kilpailun aikana.
Formula 1:n toimitusjohtaja Stefano Domenicali ilmoitti 31. maaliskuuta 2023, että kausi 2024 sijoittuisi Formula 2:een, Formula 3:een ja Porsche Supercupiin. Tämä vaati muutosta kilpailuviikonloppumuotoon, jolloin kilpailujen määrä väheni kahteen ja poistamalla käänteinen lähtöjärjestys. 
Kaudelle 2024 lisättiin mahdollisuus kerätä FIA:n superlisenssipisteitä viidelle parhaiten sijoittuneelle kuljettajalle kauden lopputuloksien perusteella. Osaan kilpailuista tuli mukaan mahdollisuus osallistua villillä kortilla.
F1 Academy -kausi 2023

F1 Academy -kausi 2023 oli F1 Academyn ensimmäinen kausi. Kaudella oli seitsemän erää, joissa jokaisessa oli kolme kilpailua ja yhteensä kaudella oli 21 kilpailua.
Kilpailukalenteri.
Jokaisessa tapahtumassa ajetaan kolme kilpailua, kauden aikana yhteensä 21 kilpailua. Lisäksi kauden aikana on 15 testipäivää. Jokaisessa erässä on kaksi 40 minuutin vapaata harjoitusta, joita seuraa kaksi 15 minuutin aika-ajoa.
Ensimmäisen aika-ajon tulos on sijoitus ensimmäisen kilpailun lähtöruudukossa ja toisen aika-ajon tulos on lähtöruutu kolmannessa kilpailussa. Toisen kilpailun lähtöruudukon kahdeksan ensimmäistä ovat ensimmäisen kilpailun kahdeksan nopeinta käänteisessä järjestyksessä.
Tallit ja kuljettajat.
Kaudelle ilmoittautui viisi tallia, jotka ovat ART Grand Prix, Campos Racing, Carlin, MP Motorsport ja Prema Racing.
Pistejärjestelmä.
Ensimmäinen ja kolmas kilpailu ovat 30 minuuttia pitkiä ja toinen kilpailu on 20 minuuttia. Erän ensimmäinen ja kolmas kilpailu antavat enemmän pisteitä kuin toinen kilpailu, joka on kestoltaan lyhyempi. Aika-ajoissa saavutetusta paalupaikasta saa kaksi lisäpistettä. Kilpailun nopein kierros tuo yhden lisäpisteen, mikäli nopeimman kierroksen ajaja on lopputuloksissa kymmenen parhaan joukossa.
Franco Micalizzi

Franco Micalizzi (s. 21. joulukuuta 1939 Rooma, Italia) on italialainen elokuvamusiikin säveltäjä. Hänet tunnetaan italialaisten poliisielokuvien kuten "Italia a mano armata" (1976), "Napoli violenta" (1976), "Roma a mano armata" (1976) sekä "La banda del gobbo" (1978) säveltäjänä. Hän työskenteli useimmin elokuvaohjaajien- ja käsikirjoittajien Umberto Lenzin, Ferdando Di Leon ja Marino Girolamin kanssa.
Micalizzi sai suosiota elokuvan "Nimeni on Trinity – paholaisen oikea käsi" (1970) ääniraidan säveltämisen jälkeen. Vuosina 1978–1979 hän oli Corrado Mantonin juontaman "Domenica in" -televisiosarjan musiikillisena johtajana. 1980-luvun alkupuolella hän perusti The Micalizzi Family -nimisen yhtyeen, jossa on myös hänen poikansa Christian. Tämän jälkeen hän siirtyi työskentelemään Bud Spencerin ja Terence Hillin kanssa poliisikomediaelokuvia, kuten "Antaa heittää" ("Nati con la camicia", 1983) ja "Turpiin vaan ja tuplaten" ("Non c’è due senza quattro", 1984). Vuonna 2003 Micalizzi valittiin SIAE:n ohjaajaksi.
Yksi Micalizzin menestyneimmistä töistä oli elokuvan "L’ultima neve di primavera" (1973) ääniraita, jota pidetään yhtenä Italian elokuvahistorian koskettavimmista musiikeista.
Taiwanin kansalaisuus

__SISLUETTPAKOTUS__
Oreca

Oreca ("Organisation Exploitation Compétition Automobile") on ranskalainen autourheilutalli sekä kilpa-autojen valmistaja.
Tallin perusti Hugues de Chaunac vuonna 1972 lähellä Magny-Coursin rataa ja seuraavana vuonna talli voitti ensimmäiset kilpailunsa Ranskan F3-sarjassa. Talli voitti ensimmäisen mestaruutensa kolme vuotta myöhemmin kun Jacques Laffite voitti Formula 2 -sarjan Euroopan mestaruuden. Talli osallistui Le Mansin 24 tunnin ajoon ensi kertaa vuonna 1977. Vuonna 1987 talli muutti lähelle Circuit Paul Ricardin rataa. Talli osti Couragen vuonna 2007 ja aloitti omien Le Mans Prototype -luokan autojen valmistuksen. 
Team Oreca voitti Sebringin 12 tunnin ajon vuonna 2011 Peugeot 908 HDi FAP -autolla.
Oreca on kehittänyt muun muassa Rebellion Racingille auton.
Lavea väljä etuvokaali

Lavea väljä etuvokaali on vokaaliäänne, joka sijoittuu ääntämykseltään noin suomen kielen vokaalien "ä" ja "a" väliin. Kansainvälisessä foneettisessa aakkostossa lavean väljän etuvokaalin symboli on , ja se sijoittuu neliskanttisen vokaalikartan alavasempaan kulmaan, ollen teoreettisesti kaikista alin etuvokaali. Käytännössä -symbolia käytetään usein samankaltaisten äänteiden, kuten lavean väljän keskivokaalin tai lähes-väljän keskivokaalin , merkintään; näin käy etenkin kielissä, jossa esiintyy vain yksi väljä vokaali.
Ääntäminen.
Vokaalia määrittävät seuraavat foneettiset piirteet:
Vokaalin tarkka foneettinen määrittely on joskus osoittautunut hankalaksi. Kansainvälisen foneettisen aakkoston vokaalikaaviolla on kapeneva neliskanttinen muoto, joka sijoittaa -vokaalin yhtä matalalle kuin -vokaalin, mutta lähes yhtä etiseen sijaintiin kuin - ja Mittaukset sekä kielen sijainnista puheessa taikka eri vokaalien taajuuksista eivät välttämättä puolla tätä asettelua, vaan vokaaliavaruus olisi kolmiomaisempi, jossa edustaisi yksin kaikista väljintä tilaa, ollen niin väljä, että sen etisyys tai takaisuus ei ole enää mielekäs käsite. Tällaisessa kolmiomaisessa vokaaliavaruudessa nyt eri tasolla olevat - ja -vokaalit olisivat sittenkin yhtä väljiä, niin kuin suomen kielen fonologia ne asettaa.
Esiintyminen eri kielissä.
Lavea väljä etuvokaali esiintyy esimerkiksi seuraavissa kielissä (ainakin joissain murteissa):
Tenoch Huerta

José Tenoch Huerta Mejía (s. 29. tammikuuta 1981, Ecatepec de Morelos, México, Meksiko) on meksikolainen näyttelijä.
Michaela Coel

Michaela Coel (oik. Michaela Ewuraba Boakye-Collinson; s. 1. lokakuuta 1987 Lontoo) on brittiläinen näyttelijä, käsikirjoittaja, ohjaaja ja näytelmäkirjailija. Hän loi BBC:lle ja HBO:lle televisiosarjan "I May Destroy You" (2020), joka voitti useita palkintoja.
Elämä.
Coelin vanhemmat olivat ghanalaisia. Coel suoritti vuonna 2012 kandidaatintutkinnon Guildhall School of Music and Drama -oppilaitoksessa. Vuonna 2022 Coel valittii Royal Society of Literaturen jäseneksi.
Elly Schlein

Elly Schlein (s. 4. toukokuuta 1985 Lugano, Sveitsi) on italialainen Demokraattisen puolueen poliitikko. Hänet valittiin puolueensa puheenjohtajaksi helmikuussa 2023. Hän astui virkaan 12. maaliskuuta 2023.
Ura.
Schlein toimi vapaaehtoisena Barack Obaman kampanjoissa vuosien 2008 ja 2012 vaaleissa. Hänestä tuli yksi Italian Demokraattisen puolueen lupaavista nuorista poliitikoista, mutta hän erosi puolueesta Matteo Renzin puheenjohtajakaudella. Hän liittyi takaisin puolueeseen syksyllä 2022.
Vuosina 2014–2019 Schlein oli Euroopan parlamentin jäsen. Vuoden 2020 aluevaaleissa hän sai pienpuolueiden vaaliliiton ehdokkaana äänivyöryn Emilia-Romagnassa ja nousi alueen varapresidentiksi. Saman vuoden syksyllä hän jätti viran tultuaan valituksi Italian edustajainhuoneeseen.
Poliittisia kantoja.
Schlein on vasemmistolainen poliitikko, joka kannattaa muun muassa feminismiä ja ympäristönsuojelua.
Yksityiselämä.
Schlein on syntynyt Sveitsissä. Hänen äitinsä on italialainen ja isä yhdysvaltalainen.
Schlein on kertonut olevansa biseksuaali.
Tapio Saikku

Rufus Tapio (R. T.) Saikku (28. helmikuuta 1901 Sääksmäki – 9. joulukuuta 1959 Helsinki) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen.
Saikun vanhemmat olivat kouluneuvos Rufus Saikku ja koulunjohtaja, päätoimittaja Johanna Vilhelmiina Heikkilä ja puoliso vuodesta 1927 Edit Adelaide Tuhkanen. Saikku tuli ylioppilaaksi 1920 Tampereen lyseosta ja valmistui metsänhoitajaksi 1923 Helsingin yliopistosta. Hän oli ensin avustava metsänhoitaja muun muassa Pohjanmaan piirikunnassa ja sitten Keskusmetsäseura Tapiossa suonkuivausmetsänhoitaja ja metsänparannuspiirin metsänhoitaja Kuopion ja Tampereen piireissä 1930–1937 ja metsänparannustöiden tarkastaja 1938–1942. Rautatiehallituksen puutavaratoimiston apulaisjohtaja Saikku oli 1942–1945 ja kansanhuoltoministeriön osastopäällikkö 1942–1943. Valtiorautateiden polttoainetoimiston, sittemmin Vapo ja Neova, toimitusjohtajana Saikku työskenteli vuodesta 1945 aina kuolemaansa asti. Metsäneuvoksen arvonimi hänelle myönnettiin 1951.
Diplomaatti Olavi Saikku ja kansanedustaja Tuomas Saikku olivat Tapio Saikun veljiä.
Yli-Jaskari

Yli-Jaskari on seuraavien suomalaisten henkilöiden sukunimi:
Ewan MacColl

Ewan MacColl (alk. James Henry Miller, 25. tammikuuta 1915 Salford, Englanti – 22. lokakuuta 1989 Lontoo) oli brittiläinen folktyylinen laulaja-lauluntekijä. Skottilaissukuisen MacCollin tunnetuimpia lauluja ovat hänen synnyinkaupungistaan Salfordista kertova ”Dirty Old Town” ja hänen vaimolleen Peggy Seegerille omistama romanttinen balladi ”The First Time Ever I Saw Your Face”, josta MacColl sai parhaan laulun Oscar-palkinnon Roberta Flackin tulkittua sen Clint Eastwoodin elokuvassa "Yön painajainen" (1971).
MacColl sai vanhemmiltaan kosketuksen skottilaiseen balladiperinteeseen ja vaikutti 1950-luvun puolestavälistä alkaen folkmusiikin uuteen suosioon yhdessä elämänkumppaninsa Peggy Seegerin kanssa, joka oli yhdysvaltalaisen folkmuusikon Pete Seegerin sisar. Pariskunta oli mukana perustamassa radikaalia muusikoiden yhteenliittymää The Critics Groupia ja johti myös brittiläistä Vietnamin sotaa vastustanutta oppositioliikettä niin, että joutuivat Yhdysvaltojen mustalle listalle jo 1960-luvun alussa.
MacColl ja Seeger kehittivät niinsanotun "topical song" -taidemuodon, kantaaottavan ajankohtaisen laulumusiikin eli protestilaulut. MacColl teki BBC:lle radio-ohjelmia, jotka nostivat folkmusiikkia uudelleen esiin Britanniassa ja toivat haastatteluin esiin myös työväenluokan tilannetta. Hän oli kommunisti ja ihaili muun muassa Neuvostoliiton johtajaa Josif Stalinia. Vuoden 1954 Dien Bien Phun taistelun jälkeen MacColl julkaisi kommunistijohtaja Ho Tši Minhiä ylistävän laulun ”The Ballad of Ho Chi Minh”, joka saavutti suuren suosion eri puolilla maailmaa, erityisesti Ho Tši Minhin hallitsemassa Pohjois-Vietnamissa. Agit Prop -kvartetti on levyttänyt runoilija Elvi Sinervon suomentaman laulun nimellä ”Balladi Ho Tshi Minhistä”.
MacColl levytti noin 120 musiikkialbumia Argo-, Folkways-, Rounder- ja Topic-levymerkeille, monet niistä yhdessä Peggy Seegerin kanssa.
Laulaja-lauluntekijä Kirsty MacColl oli Ewan MacCollin ja tanssija-koreografi Jean Newloven tytär.
Riina Kaarla

Riina Kaarla (s. 1970) on suomalainen lastenkirjailija ja kuvittaja. Hän on koulutukseltaan kuvataideopettaja. Hän työskentelee yhdessä puolisonsa Sami Kaarlan kanssa. Heidän yhteistuotantoonsa kuuluu esimerkiksi "Pet Agents" -kirjasarja.
Fukuokan roomalaiskatolinen hiippakunta

Fukuokan roomalaiskatolinen hiippakunta on katoliseen kirkkoon kuuluvan japanilainen hiippakunta, joka toimii Japanissa Fukuokan, Sagan ja Kumamoton prefektuurien alueilla. Hiippakunnan keskus on Fukuoka. Hiippakunta kuuluu Nagasakin arkkihiippakunnan kirkkoprovinssiin.
Historia.
Hiippakunta perustettiin 16. heinäkuuta 1927 erottamalla se itsenäiseksi Nagasakin hiippakunnasta.
Kagoshiman roomalaiskatolinen hiippakunta

Kagoshiman roomalaiskatolinen hiippakunta on katoliseen kirkkoon kuuluva japanilainen hiippakunta, joka toimii Japanissa Kagoshiman prefektuurin alueella. Hiippakunnan keskus on Kagoshima. Hiippakunta kuuluu Nagasakin arkkihiippakunnan kirkkoprovinssiin.
Historia.
18. maaliskuuta 1927 erotettiin Nagasakin hiippakunnasta erilliseksi Kagoshiman apostolinen prefektuuri. Sen alue pienentyi vuonna 1947, kun siitä irroitettiin Okinawan ja eteläisten saarten apostolinen administraatio. 25. helmikuuta 1955 Kagoshima korotettiin apostolisesta prefektuurista Kagoshiman hiippakunnaksi.
Gitte Hænning

Gitte Hænning (s. 29. kesäkuuta 1946 Aarhus) on tanskalainen laulaja ja näyttelijä. Muusikkoisänsä rohkaisemana Hænning julkaisi ensilevytyksensä, isän kanssa esitetyn kappaleen "Giftes med farmand" vuonna 1955. Levy myi yli 60 000 kappaletta ja vuonna 1957 Hænning sai menestystä levyllä "Ejner, du er min allerbedste ven". Vuonna 1961 hän oli ruotsalaisen Suomessakin esitetyn mini-televisiosarjansarjan Nina, Nora, Nalle keskushenkilönä Ninan osassa.
Vuonna 1963 Hænning osallistui Tanskan euroviisukarsintana toimivaan Dansk Melodi Grand Prix -kilpailuun kappaleella "Lille sarte kvinde" ja sijoittui kilpailun viidenneksi. Samana vuonna Hænning löi Saksassa läpi kappaleella "Ich will einen Cowboy als Mann". Tuon jälkeen Hænning teki merkittävää uraa Saksassa, jossa hänet tunnettiin nimellä Die Gitte. Hænning muutti Saksaan vuonna 1969.
Hænning valittiin julkisessa karsinnassa edustamaan Saksaa Eurovision laulukilpailuun 1973 kappaleella "Junger Tag". Samana vuonna Hænning esitti Saksan karsinnassa myös kappaleen "Hallo, wie geht es Robert?", joka sijoittui karsinnan viidenneksi. Kansainvälisessä Eurovision laulukilpailussa Hænning sijoittui kahdeksanneksi 17 kilpailijan joukosta. Hænning osallistui myöhemmin Luxemburgin euroviisukarsintaan 1978 kappaleella "Rien qu'une femme" ja sijoittui karsinnan kolmnneksi.
Hænningin listasuosio väheni 1980-luvun puolivälissä. 1990-luvulla Hænning siirtyi musikaaleihin ja jazzlaulajaksi. Vuosina 2004–2006 Hænningin, Wenche Myhren ja Siw Malmkvistin esittämä GWS-show sai Saksassa suosiota.
Hopeasompa

Hopeasompa on maastohiihdossa, mäkihypyssä ja yhdistetyssä järjestettävä kilpailusarja 16-vuotiaille ja sitä nuoremmille. Kilpailun järjestää Suomen Hiihtoliitto. 
Ensimmäiset hopeasompa-kilpailut järjestettiin Alavudella 1972, tuolloin Nuorten Talvikisojen nimellä.
The Seven Gates of Hell

The Seven Gates of Hell. Singles 1980–1985 on englantilaisen äärimetalliyhtye Venomin kokoelma-albumi vuodelta 2002. Levylle on koottu Venomin kuusi ensimmäistä singleä B-puolineen sekä konsertti-EP "Hell at Hammersmithin" kaksi kappaletta.
Venomin singlet saivat tuoreeltaan ristiriitaisia arvosteluja. "AllMusicin" arvostelussa Greg Prato kirjoittaa, että Venomin klassikkoalbumit olivat vuosituhannen vaihteen Yhdysvalloissa saatavilla vain kalliina tuontitavarana, mikä johti ”kokoelmalevyjen hyökyaaltoon”, joista yksi oli "The Seven Gates of Hell": ”Huomio on Venomin sinkuissa, mutta kuten pitkän linjan fanit tietävät, suurinta osaa bändin parhaista biiseistä ei koskaan julkaistu singlenä”. Prato suosittelee albumia yhtyeen tuotantoa jo entuudestaan tunteville, mutta aloittelijoiden kannattaa ennemmin ostaa jokin alkupään albumeista tai parhaiden kappaleiden kokoelma. "Imperiumin" Janne Peltonen sen sijaan muistelee, kuinka ”Venomilla oli tapana julkaista albumien välissä loistavia sinkkuja, lukuisina eri versioina tietenkin. Sääntönä oli, että näitä sinkkubiisejä oli turha odottaa albumeilta.”
Kappaleet.
Kappaleet 1–8, 10, 13, 14, 17 ja 18 on merkitty koko yhtyeen (Tony Bray, Jeff Dunn ja Conrad Lant) säveltämiksi. Kappaleiden 9, 11, 12, 15 ja 16 säveltäjiksi on merkitty Jeff Dunn ja Conrad Lant.
Buddhalainen taide

Buddhalainen taide on buddhalaiseen uskontoon liittyvää taidetta. Kun buddhalaisuus syntyi Sidharta Gautaman ja Sakyamunin vaikutuksesta, alkuun taiteessa itse Buddhaa ei varsinaisesti kuvattu. Sen sijaan alkuaikoina häntä esitettiin erilaisten symbolien avulla. Tällaisia symboleja olivat muun muassa puun alla oleva tuoli, päivänvarjo, jalanjäljet, munkin kerjuukuppi ja buddhalainen opinpyörä. Varsinainen Buddhaa esittävä taide alkoi muotoutua 100-luvulla. Tämä tapahtui samoihin aikoihin, kun hindulaisuudessa alkoi kehittyä ihmisen näköisten hahmojen kuvaaminen. Varhaisimpia Buddhaa esittäviä veistoksia tehtiin Mathurassa, hieman nykyisestä Delhistä etelään päin. Buddhaa esittävien veistosten kuvanveistäjien koulukunta nimeltä Gandhara syntyi Pakistanin ja Afganistanin alueelle. Tämän koulukunnan kuvanveisto sai vaikutteita hellenismistä ja roomalaisesta taiteesta. Intian eteläkärjessä syntyi Amaravatin koulukunta, joka veisti Buddhan patsaita vihreänharmaasta kalkkikivestä. Tämän koulukunnan tyylisuunta levisi Sri Lankaan ja laajemmaltikin Kaakkois-Aasiaan. Tyypillinen intialainen Buddha-hahmo muotoutui 300-400-luvuilla Gupta-dynastian aikana. Tämän tyypillisen Buddha-hahmon syntymiseen vaikuttivat Mathurasta ja Gandharasta periytyvät perinteet. Gupta-dynastian aikana oli myös Itä-Intiassa Sarnath-koulukunta, jonka tyylissä Buddha kuvataan ohut kaapu yllään. Sarnath-koulukunnan tyyli levisi Himalajan alueelle, Kaakkois-Aasiaan ja Silkkitietä Keski-Aasiaan saakka.
1100-luvulla Itä-Intiassa ja Himalajan alueella vaikutti vajrayana-buddhalaisuuteen perustuva kuvataidesuuntaus, joka oli buddhalaisessa maailmassa yksi monipuolisimmista.
Tiibetin alueella, missä buddhalaisuus on olennainen osa kulttuuria, myös taide pohjautuu buddhalaisuuteen. Tiibetiläinen taide noudattaa tarkkoja sääntöjä. Taidetta määräävät säännöt ovat määritetty sekä kirjallisessa että suullisessa perinteessä. Nämä säännönmukaiset perinteet koskevat esimerkiksi taiteessa ilmeneviä mittasuhteita sekä hahmojen asentoja ja ilmeitä.
Mustakarakara

Mustakarakara ("Daptrius ater") on jalohaukkoihin kuuluva lintulaji. Lajia tavataan Etelä-Amerikasta.
Koko ja ulkonäkö.
Mustakarakara voi kasvaa 40–48 cm pitkäksi. Lajin höyhenpeite on kauttaaltaan musta lukuun ottamatta pitkän pyrstön valkoista raitaa. Nokka on koukkupäinen ja silmienympärystän iho on paljas ja väriltään oranssinkeltainen.
Levinneisyys ja elintavat.
Mustakarakaraa tavataan Venezuelasta Brasiliaan ja Boliviaan ulottuvalta alueelta. Linnun elinympäristöä ovat niin metsät kuin puoliavoimet ympäristöt usein vesialueiden lähellä. Ne liikkuvat tavanomaisesti muutaman yksilön ryhmissä. Mustakarakaran ravintoa ovat kalojen, linnunpoikasten, hyönteisten ja haaskojen lisäksi palmujen hedelmät. Laji pesii maalis-kesäkuussa ja ruskeapilkullisia munia on kaksi tai kolme.
Donkervoort

Donkervoort on hollantilainen urheiluautojen valmistaja, joka valmistaa ultrakevyitä ajoneuvoja, jotka valmistetaan käsin.
Yritys perusti vuonna 1978 Joop Donkervoort, hollantilainen liikemies, joka on tehnyt nimensä erittäin menestyneen korkean suorituskyvyn urheiluautoyhtiön omistajana.
Donkervoort on valmistanut erilaisia ajoneuvoja alkaen S7:stä vuosina 1978–1984, myöhemmin korvannut sen S8:lla, jota valmistettiin vuosina 1980–1994, vuonna 1988 myös D10:llä, joka valmistettiin Donkervoortin 10-vuotisjuhlaksi, ja vuosina 1993–2022 D8:lla, joka on yrityksen myydyin malli ja jota valmistettiin eri versioita. Yritys nykyinen malli on F22, joka korvasi D8-sarjan.
Vuodesta 1978 vuoteen 1996 Donkervoort-moottoreiden voimanlähteenä on ollut Ford, ja vuodesta 1996 lähtien ne ovat olleet yksinomaan Audin moottorina.
Olav Haukvik

Olav Haukvik (26. kesäkuuta 1928 Sauherad – 22. helmikuuta 1992) oli norjalainen juristi ja työväenpuolueen poliitikko. Hän toimi Telemarkin läänin maaherrana 1973–1976 ja Norjan elinkeinoministerinä 1978–1979.
Lars Skytøen

Lars Skytøen (13. joulukuuta 1929 Nøtterøy – 11. kesäkuuta 2016) oli norjalainen ammattiyhdistysjohtaja ja työväenpuolueen poliitikko. Koulutukseltaan hän oli hitsaaja. Hän toimi Norjan rauta- ja metallityöläisten liiton puheenjohtajana 1976–1987 ja Norjan teollisuusministerinä 1979–1981.
Nahan roomalaiskatolinen hiippakunta

Nahan roomalaiskatolinen hiippakunta on katoliseen kirkkoon kuuluva japanilainen hiippakunta, joka toimii Japanissa Okinawan prefektuurin alueella. Hiippakunnan keskus on Naha. Hiippakunta kuuluu Nagasakin arkkihiippakunnan kirkkoprovinssiin.
Historia.
Vuonna 1947 erotettiin Kagoshiman apostolisesta prefektuurista Okinawan ja eteläisten saarten apostolinen administraatio. 18. joulukuuta 1972 se korotettiin hiippakunnaksi Nahan hiippakunnan nimellä.
Semide

Semide on kunta Pohjois-Ranskassa Ardennesin departementissa Grand Estin alueella. Se sijaitsee noin 12 kilometriä Vouziers’n kaupungista lounaaseen.
Kunnan alueella on saksalaisten ensimmäisessä maailmansodassa käytetyn pitkän kantaman tykkiaseman jäänteet. Tykkiasema rakennettiin vuonna 1922. Siitä on jäljellä teräsbetonista rakennettu pyöreä alusta, sekä ramppi ja maanalaisia tiloja ammusten kuljettamiseen ja varastointiin. 
Semidessä on ensimmäisessä maailmansodassa kaatuneiden ranskalaisten sotilashautausmaa "Nécropole nationale d’Orfeuil". Sinne on haudattu vuoden 1918 taisteluissa kaatuneita 1 312. Lähistöllä on myös saksalaisten hautausmaa "Deutsches Gräberfeld Orfeuil", jonne on haudattu 3 088 kaatunutta.